**Zmluva o dielo č. ......./ 2021**

uzatvorená podľa § 536 a nasl. zákona č. 513/1991 Zb. Obchodného zákonníka

v platnom znení (ďalej len „Zmluva“)

## **Čl. I – Zmluvné strany**

**Objednávateľ:** Obec Marianka

so sídlom: Školská 32, 900 33 Marianka

zastúpený: Ing. Dušan Statelov – starosta obce

IČO: 00 304 930

DIČ: 2020643680

bankové spojenie: Prima Banka, IBAN: SK54 5600 0000 0018 0406 7002

### (ďalej v texte ako „*Objednávateľ*“)

a

**Zhotoviteľ:**

### so sídlom:

### spoločnosť zapísaná v:

### zastúpený:

### vo veciach zmluvných:

### vo veciach technických:

bankové spojenie:

číslo účtu:

IBAN:

IČO:

DIČ:

### (ďalej v texte ako „*Zhotoviteľ*“)

## **ČI. II – Predmet Zmluvy**

1. Zhotoviteľ sa zaväzuje vykonať riadne a včas pre Objednávateľa, s odbornou starostlivosťou, na svoje náklady a nebezpečenstvo, dielo s názvom: **„Rekonštrukcia Bystrickej ulice“** v rozsahu, kvalite a v súlade podľa:

**1.1. projektovej dokumentácie**, ktorej súčasťou je aj výkaz výmer v rozsahu a za podmienok bližšie uvedených najmä v bode 3 tohto článku Zmluvy (ďalej len „*PD*“), ktorá tvorí Prílohu č. 1 k tejto Zmluve,

**1.2. rozpočtu (vyplnený výkaz a výmer) Zhotoviteľa** predloženého do verejného obstarávania Objednávateľa na uzatvorenie tejto Zmluvy, ktorý tvorí Prílohu č. 2 tejto Zmluvy (ďalej len „*rozpočet*“),

**1.3.** **podmienok verejného obstarávania** (súťažných podkladov),

**1.4.** **článku III. tejto Zmluvy** – **termínmi plnenia**,

(ďalej v texte spolu aj ako „*dielo, resp. predmet Zmluvy*“).

1. Zhotoviteľ sa zaväzuje, že všetky práce na diele vykoná plne v súlade s platnou legislatívou, predpismi a rozhodnutiami týkajúcimi sa prác v čase ich realizácie a príslušnými STN.
2. Rozsah diela a jeho presná špecifikácia sú stanovené v PD, ktorá bola vypracovaná na základe požiadaviek Objednávateľa, informácií, ako aj miestnej obhliadky, pričom predmetom realizácie diela nie je celý rozsah PD, ale iba jeho nasledovné stavebné objekty:
   1. Verejné Osvetlenie + rozhlas + NN prípojky ~~+ optika~~

(zmeny uvedené v bodoch 3.1 až 3.4 tohto článku Zmluvy ďalej spoločne ako „**Zmeny PD**“)

**Tieto Zmeny PD sú podrobnejšie rozpísané vo výkaze výmer**, ktorý je súčasťou PD a v dokumente .... (podľa toho, ako sa to opíše v bode 8.4 výzvy). Zhotoviteľ je povinný dielo zrealizovať aj s vykonaním Zmien PD.

Zhotoviteľ podpisom tejto Zmluvy potvrdzuje, že sa v plnom rozsahu oboznámil s rozsahom a povahou predmetu tejto Zmluvy, s PD, s podmienkami verejného obstarávania (súťažnými podkladmi), ako aj s ďalšími východiskovými podkladmi podľa tejto Zmluvy. Všetky úkony potrebné k zhotoveniu diela sú predmetom činnosti Zhotoviteľa. Zhotoviteľ vyhlasuje, že je oprávnený a odborne spôsobilý vykonávať dielo podľa tejto Zmluvy, pričom disponuje takými kapacitami a odbornými znalosťami, ktoré sú k vykonaniu diela potrebné. Objednávateľ poskytol Zhotoviteľovi všetky podklady, údaje a informácie, vrátane PD a Zmien PD nevyhnutných pre riadne zhotovenie diela. Zhotoviteľ vyhlasuje, že získal všetky podklady, údaje a informácie nevyhnutné pre riadne zhotovenie diela a oboznámil sa s nimi, a zároveň vyhlasuje, že sú pre neho ako aj pre zhotovenie Diela postačujúce a vhodné, ~~a~~ nemá k nim žiadne výhrady a sú mu známe technické, kvalitatívne a iné podmienky potrebné k zhotoveniu diela.

4. Objednávateľ prevezme dielo vykonané riadne, včas, bez vád a nedorobkov, v súlade s platnými právnymi predpismi a v súlade s touto Zmluvou, resp. vykonané v súlade s písomnými dohodami zmluvných strán, a zaplatí zaň Zhotoviteľovi dohodnutú cenu. Zmluvné strany rozumejú, že Objednávateľ nemá povinnosť prevziať a ani neprevezme dielo, ktoré by vykazovalo akékoľvek vady, nedorobky, a to ani v prípade, ak nebránia užívaniu diela.

5**.** Zhotoviteľ sa zaväzuje na vlastné náklady zabezpečiť koordinátora stavby pre bezpečnosť a ochranu zdravia pri práci podľa platných právnych predpisov, a to až do odovzdania a prevzatia diela.

## **Čl. III – Termín plnenia**

* 1. Termín odovzdania / prevzatia staveniska: **do 7 dní po účinnosti Zmluvy**
  2. Termín začatia prác: **do 7 dní od prevzatia staveniska**
  3. Termín ukončenia prác: **do 3 mesiacov od nadobudnutia účinnosti Zmluvy**
  4. Termín odovzdania diela: **do 7 dní od ukončenia prác**

1. Zhotoviteľ je povinný bez meškania, vždy písomne ako aj ústnou formou /aj telefonicky/, informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu Zmluvy s dôsledkom predĺženia lehoty na odovzdanie diela, ako aj o dôvodoch takejto udalosti. Ak dôjde k zdržaniu prác, musí Zhotoviteľ preukázať, že bolo vyvolané okolnosťami, na ktoré sa odvoláva.
2. Dielo podľa tejto Zmluvy bude v čase odo dňa začatia prác, do ukončenia prác, podľa ods. 1. bod 1.2. a 1.3. tohto článku Zmluvy, vykonávané v termínoch podľa harmonogramu prác, ktorý predloží Zhotoviteľ Objednávateľovi v lehote do 5 pracovných dní od účinnosti tejto zmluvy. Dielo podľa tejto Zmluvy bude Zhotoviteľom dokončené a Objednávateľovi odovzdané v termíne dojednanom v ods. 1.,  bode 1.4. tohto článku; pokiaľ nedôjde k okolnostiam na základe ktorých môže dôjsť k odovzdaniu diela v neskoršom čase (napr. z dôvodu oprávneného pozastavenia stavby a pod.).
3. Ak posledný deň lehoty alebo termínu určeného pre plnenie povinností uvedených v tejto Zmluve pripadne na sobotu, nedeľu, alebo iný deň pracovného voľna alebo pracovného pokoja, Zhotoviteľ je povinný dielo riadne zhotovené odovzdať v najbližší pracovný deň nasledujúci po dni pracovného voľna alebo pracovného pokoja.
4. Ak by v priebehu realizácie diela došlo k rozporom medzi Objednávateľom a Zhotoviteľom, nesmie dôjsť k zastaveniu, oneskoreniu alebo inému ovplyvneniu prác Zhotoviteľom; okrem prípadov uvedených v ust. § 551 ods. 1 Obch. zák. a § 552 ods. 1 Obch. zák.

## **Čl. IV – Miesto vykonania predmetu Zmluvy**

Miestom vykonania diela je obec Marianka, Bystrická a Budovateľská ulica.

## **Čl. V – Cena diela**

**1.** Za zhotovenie diela, ktoré je predmetom tejto Zmluvy, zaplatí Objednávateľ Zhotoviteľovi **pevnedojednanú cenu** za dielo vo výške **.................................. EUR bez DPH** (slovom ........................................................................................... EUR), t.j. ..................... EUR vrátane príslušnej DPH (slovom .................................................... EUR).

**1.1.** V súlade so Zákonom o cenách č. 18/1996 Z. z. je cena diela stanovená ako **pevná** a pre daný rozsah diela nebude nikdy menená.

**1.2.** Cena dojednaná zmluvnými stranami vychádza z cenovej ponuky Zhotoviteľa – priloženého rozpočtu, ktorý tvorí **prílohu č. 1** tejto Zmluvy, a ktorá je kompletná. Za správnosť kalkulácie rozpočtu zodpovedá Zhotoviteľ. Zmluvné strany sa výslovne dohodli na aplikácii ustanovenia § 547 ods. 1 Obchodného zákonníka v platnom znení, t. j. jednostranné dodatočné zvýšenie ceny Zhotoviteľom nie je možné a cena je pevná. Takto určená dohodnutá cena za dielo je reálna, pokrýva všetky náklady spojené so splnením záväzkov podľa tejto Zmluvy a Zhotoviteľ nemá nárok na zvýšenie ceny, ktorý vyplynie ako dôsledok chýb alebo zanedbania povinností pri príprave súťažnej ponuky do verejného obstarávania. Takto vzniknuté dodatočné náklady znáša Zhotoviteľ.

**2.** V cene sú zahrnuté všetky náklady potrebné na zhotovenie diela podľa tejto Zmluvy. Zhotoviteľ nie je oprávnený účtovať Objednávateľovi žiadne iné finančné čiastky, ako sú dojednané v tejto Zmluve.

**3.** Nárok Zhotoviteľa na zaplatenie ceny za dielo vzniká riadnym, včasným, bez vád a nedorobkov, vykonaním diela, ktoré bude overené úspešným vykonaním skúšok a jeho prevzatím Objednávateľom, pokiaľ nie je v tejto Zmluve dojednané inak.

**4.** V dohodnutej cene sú zahrnuté všetky práce a dodávky vrátane vedľajších, pomocných a doplnkových výkonov a zariadenie staveniska, ktoré patrí k úplnému a bezchybnému vykonaniu predmetu diela.

**5.** Zhotoviteľ podpisom tejto Zmluvy prehlasuje, že preveril zrozumiteľnosť, rozsah a kompletnosť projektovej dokumentácie diela, vrátane technologických postupov, všetky nejasnosti si objasnil pred podpisom Zmluvy a je schopný dielo v plnom rozsahu zrealizovať. Zároveň prehlasuje, že sa zoznámil s aktuálnym stavom staveniska, inžinierskymi sieťami a možnosťami staveniska.

**6.** K zmene zmluvy a ceny môže dôjsť iba v prípadoch a za podmienok podľa §18 Zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len *,,ZVO“*).

## **Čl. VI – Financovanie, fakturácia a platenie**

**1.** Objednávateľ zaplatí Zhotoviteľovi za riadne a včas zhotovené dielo dojednanú cenu, spôsobom a v lehotách nižšie uvedených.

**2.** Zmluvné strany sa dohodli, že Objednávateľ zaplatí dojednanú cenu za dielo na základe výkazu skutočne zrealizovaných prác a dodávok Zhotoviteľa, odsúhlasených a podpísaných Objednávateľom, resp. osobou na to v zmluve oprávnenou (ďalej len „*výkaz prác*“), a to na základe daňového dokladu – faktúry, ktorú vystaví Zhotoviteľ v súlade s príslušnými predpismi platnými v čase ich vystavenia.

**3.** Osoba splnomocnená Objednávateľom vykoná kontrolu správnosti výkazu prác, a vráti ho Zhotoviteľovi parafovaný do 6 dní od jeho predloženia. V súlade s potvrdeným, podpísaným výkazom prác zo strany Objednávateľa, vystaví Zhotoviteľ faktúru. Ako podklad k fakturácii sa použije tento výkaz prác. Súpis odpracovaných hodín podľa stavebného denníka nemôže slúžiť ako podklad k fakturácii a faktúra vystavená iba na tomto podklade bude Zhotoviteľovi vrátená ako neoprávnená. V prípade, keď Objednávateľ s niektorými položkami výkazu prác nebude súhlasiť, vyznačí ich a dohodne sa so Zhotoviteľom tak, aby tento mohol fakturovať aspoň položky nesporné v dohodnutej miere.

**4.** Zmluvné strany sa dohodli, že faktúru za dielo je Zhotoviteľ oprávnený vystaviť najskôr v deň protokolárneho prevzatia diela Objednávateľom a súčasne po odovzdaní všetkých potrebných dokladov, podkladov, potvrdení a pod. v zmysle tejto Zmluvy a po odsúhlasení a podpísaní vyššie uvedeného výkazu prác. Faktúra je súčasne prehlásením Zhotoviteľa, že nebude uplatňovať voči Objednávateľovi žiadne ďalšie finančné požiadavky. Faktúru je Zhotoviteľ povinný doručiť Objednávateľovi okrem tlačenej formy v počte 2 ks, aj v elektronickej podobe na e-mail: [starosta@marianka.sk](mailto:starosta@marianka.sk) spolu so všetkými prílohami v tejto Zmluve uvedenými, ako aj s fotodokumentáciou a geometrickým zameraním zrealizovaných prác a zabudovaných materiálov.

**5.** Zmluvné strany si dohodli splatnosť faktúry 14 pracovných dní odo dňa jej doručenia. Faktúra musí okrem bežných náležitostí a príloh, obsahovať aj vyúčtovanie celého rozsahu prác tvoriacich predmet tejto Zmluvy, a to na základe súpisov prác.

**6.** Zaplatením faktúry sa rozumie odpísanie finančných prostriedkov z účtu Objednávateľa.

**7.** V prípade vrátenia faktúry Zhotoviteľa Objednávateľom, pre chybné vyúčtovanie ceny alebo nesprávne uvedenie iných podstatných údajov podľa zákona, resp. v prípade absencie príloh faktúry v zmysle tejto Zmluvy, túto je povinný Zhotoviteľ opraviť v čo najkratšom možnom termíne. Počas tohto obdobia nie je Objednávateľ s platbou v omeškaní; nová lehota splatnosti začne plynúť dňom doručenia opravenej faktúry.

**8.** Žiadna zo zmluvných strán nie je oprávnená postúpiť prípadné pohľadávky voči druhej strane tretej osobe, bez predchádzajúceho písomného súhlasu druhej strany, pod následkom neplatnosti takéhoto úkonu. Obsah tejto Zmluvy sa nesmie stať akýmkoľvek zabezpečovacím prostriedkom druhej zmluvnej strany.

## **Čl. VII – Stavenisko**

1. Stavenisko, odovzdá Objednávateľ Zhotoviteľovi k prevzatiu v termíne v súlade s čl. III tejto Zmluvy, o čom zmluvné strany spíšu „*Zápis o odovzdaní / prevzatí staveniska“*; pričom Zhotoviteľ je povinný stavenisko od Objednávateľa prevziať v určený deň. Súčasťou tohto protokolu bude aj fotodokumentácia stavu staveniska.
2. Zhotoviteľ je povinný zoznámiť sa po prevzatí staveniska s rozmiestnením a trasou prípadných podzemných vedení na stavenisku, verejnou zeleňou a inými cudzími objektmi a dbať na to, aby v priebehu realizácie diela nedošlo k ich poškodeniu.
3. Zhotoviteľ je povinný na stavenisku zachovávať čistotu a poriadok, robiť denný poriadok pracoviska, v súlade sa zákonom o odpadoch odstraňovať na svoje náklady a bez omeškania odpady vzniknuté jeho činnosťou. Pokiaľ dôjde činnosťou Zhotoviteľa k znečisteniu priľahlých komunikácii a plôch, a to i mimo areálových či iných plôch, je Zhotoviteľ povinný tieto na svoje náklady neodkladne vyčistiť. Ak poruší Zhotoviteľ povinnosť podľa tohto bodu, a napriek upozorneniu Objednávateľa v stavebnom denníku neporiadok v lehote určenej Objednávateľom neodstráni, je Objednávateľ oprávnený po predchádzajúcom upozornení urobiť poriadok na náklady Zhotoviteľa.
4. Zhotoviteľ sa ďalej zaväzuje nenarušiť trvalý a bezpečný príchod a príjazd k objektom v blízkosti staveniska a to počas celej doby výstavby.
5. Objednávateľ bude mať na stavenisku stavebnotechnický dozor a autorský dozor, čo berie Zhotoviteľ na vedomie. Kedykoľvek v priebehu realizácie diela bude prostredníctvom neho najmä sledovať, či práce sú vykonávané podľa zmluvných podmienok, technických noriem a iných právnych predpisov.
6. Zhotoviteľ je povinný zabezpečiť účasť svojich pracovníkov na preverovaní svojich dodávok a prác, ktoré bude vykonávať stavebnotechnický dozor a autorský dozor a robiť okamžité opatrenia na odstránenie vytknutých závad. Zhotoviteľ zabezpečí na stavenisku svojho stavbyvedúceho, ktoré meno oznámi písomne Objednávateľovi najneskôr v deň prevzatia staveniska.
7. Zhotoviteľ zabezpečí pri realizácii prác za každých okolností prísnu disciplínu a poriadok medzi svojimi pracovníkmi a pracovníkmi všetkých svojich subdodávateľov.
8. Zhotoviteľ vylúči zo staveniska všetky osoby, proti ktorým bude mať Objednávateľ odôvodnené námietky. Uvedené námietky sa môžu týkať nedodržiavania pokynov a postupov na stavenisku, nedbanlivosti, nekompetentnosti, nedostatku zručnosti alebo pracovitosti, porušovania bezpečnostných pravidiel alebo pravidiel a pokynov týkajúcich sa dôvernosti a ďalších nedostatkov. Vylúčenie takýchto pracovníkov zo staveniska sa vykoná tak, aby tým Objednávateľovi nevznikli žiadne náklady.

**9.** Pri realizácii prác je Zhotoviteľ povinný dodržiavať všetky platné právne predpisy týkajúce sa najmä bezpečnosti a ochrany zdravia pri práci a požiarnej ochrany a nakladaní s odpadmi. Zhotoviteľ je zodpovedný za informovanie svojich zamestnancov o bezpečnostných a požiarnych predpisoch a za ich školenie a vybavenie.

**10.** Zhotoviteľ je povinný stavenisko ku dňu odovzdania diela vyčistiť a odovzdať v prevádzkyschopnom stave o čom spíšu zmluvné strany *protokol*. Súčasťou tohto protokolu bude aj príslušná fotodokumentácia stavu staveniska.

**11.** Zhotoviteľ sa zaväzuje uhradiť Objednávateľovi sumu skutočného odberu elektrickej energie a vody, skutočne odobratej Zhotoviteľom podľa Objednávateľom predloženého vyúčtovania. Pred zahájením odberu el. energie, vody, zmluvné strany spíšu *protokol*, ktorý podpíšu a uvedú v ňom počiatočný stav samostatných meračov el. energie a vody. Po odovzdaní staveniska zmluvné strany spíšu protokol s uvedením konečného stavu samostatných meračov el. energie a vody.

**12.** Pred zahájením prác Zhotoviteľ zabezpečí fotodokumentáciu skutkového stavu terénu a dotknutých objektov v mieste celej stavby diela, na vlastné náklady. Táto dokumentácia bude súčasťou dokumentácie k prevzatiu diela Objednávateľom.

## **Čl. VIII – Stavebný denník**

**1.** Zhotoviteľ (stavbyvedúci Zhotoviteľa) je povinný viesť odo dňa prevzatia staveniska o prácach, ktoré vykonáva, stavebný denník s minimálne dvomi kópiami, z ktorých je jedna pre Objednávateľa.

**2.** Povinnosť viesť stavebný denník sa končí odovzdaním a prevzatím diela zo strany Objednávateľa, ako celku.

3. K zápisom v stavebnom denníku sa budú obidve zmluvné strany vyjadrovať do 3 pracovných dní od vykonania zápisu druhou zmluvnou stranou.

## ***4.*** Stavebný denník bude počas realizácie prác uložený u stavbyvedúceho. Objednávateľ má právo denne na jednu kópiu zápisov zo Stavebného denníka, ktoré odovzdá Zhotoviteľ, resp. stavbyvedúci Zhotoviteľa, stavebno-technickému dozoru Objednávateľa.

**5.** Stavebný denník bude obsahovať najmä: dátum, údaje o počasí, údaje o pracovnej dobe, pracovníci a ich počty, mechanizmy, časový postup prác na stavbe. Taktiež prerušenie prác s odôvodnením, záznamy o okolnostiach, ktoré majú vplyv na postup prác, záznamy o vykonaných skúškach, zmeny a odchýlky vykonávaných prác od schválenej PD, zápisy o dohodách Zhotoviteľa s Objednávateľom a projektantom, požiadavky oprávnených osôb na odstránenie nedostatkov, škody na stavbe, zoznam príloh a dokladov stavebného denníka.

## **Čl. IX – Projektová dokumentácia**

1. Podkladom pre realizáciu diela je PD so všetkými jej prílohami a dodatkami, spolu s výkazom výmer. PD obsahuje aj činnosti a práce, ktoré nebudú predmetom dodávky Zhotoviteľa. Zhotoviteľ bude realizovať len tie činnosti, ktoré upravuje platný výkaz výmer.
2. Po skončení prác Zhotoviteľ zabezpečí spracovanie a overenie kompletnej projektovej dokumentácie skutočného vyhotovenia stavby/diela.
3. Pokiaľ nie je uvedené, alebo dohodnuté inak, pod pojmom „kompletný“ sa rozumie taký rozsah projektovej dokumentácie, ktorý postačuje na opísanie vykonaných prác a prijatého technického riešenia, a ktorým sa zabezpečí aktualizácia tej časti jestvujúcej projektovej dokumentácie, ktorá bola vykonanými prácami dotknutá.

## **Čl. X – Odovzdanie a prevzatie diela**

1. Zhotoviteľ diela najneskôr 4 pracovné dni pred ukončením prác vopred oznámi Objednávateľovi, že práce na diele sú pripravené k odovzdaniu a prevzatiu.
2. Splnenie dodávky diela:

a) povinnosť dodať je splnená riadnym a včasným vykonaním zmluvne objednanej dodávky diela,

b) povinnosť prevziať je splnená vyhlásením Objednávateľa v zápise o prevzatí, že dodávku diela preberá.

1. O prevzatí diela spíšu zmluvné strany „*Protokol o odovzdaní a prevzatí*“, ktorý bude obsahovať najmä zhodnotenie akosti vykonaných prác, stanovisko Zhotoviteľa a Objednávateľa, ako i vyhlásenie Objednávateľa, že odovzdané dielo preberá.
2. Vlastníkom zhotovovaného diela je Objednávateľ, Zhotoviteľ znáša nebezpečenstvo škody na zhotovovanej veci až do momentu podpísania Protokolu o odovzdaní a prevzatí diela.

**5.** Zhotoviteľ dodá Objednávateľovi najneskôr 4 dni pred odovzdaním diela všetku náležitú dokumentáciu k odovzdaniu a prevzatiu dokončeného diela:

* 2x projekt skutočného vyhotovenia stavby v papierovej forme a 1x digitálne na CD nosiči vo formáte DWG a PDF;
* zápisnice, protokoly a osvedčenia o vykonaných skúškach;
* vyhlásenia o zhode použitých výrobkov;
* 1x kópiu stavebného denníka;
* certifikáty výrobkov, ktoré podliehajú povinnej certifikácií;
* záručné listy;
* doklady o spôsobe likvidácie odpadov;

bez vyššie zadefinovaných dokladov nie je možné považovať dielo za dokončené a prevziať ho. Z uvedeného vyplýva, že chýbajúce doklady, až do doby ich predloženia, sú považované za vadu, ktorá bráni užívaniu diela

**Čl. XI - Práva a povinnosti zmluvných strán**

**1.** Zhotoviteľ

* 1. je povinný vykonať dielo riadne, včas, bez vád a nedorobkov na svoje náklady, na svoje nebezpečenstvo a v dojednanom termíne vykonania diela ho odovzdať Objednávateľovi.
  2. Zhotoviteľ je povinný vyzvať Objednávateľa na kontrolu prác, ktoré v ďalšom pracovnom postupe budú zakryté alebo sa stanú neprístupnými, a to 3 dni pred ich zakrytím; v prípade porušenia tohto dojednania má Objednávateľ právo vykonať prípadnú previerku na náklady a ťarchu Zhotoviteľa. V prípade zakrytých prác je Zhotoviteľ povinný pred ich zakrytím vyhotoviť fotodokumentáciu a túto priložiť k jednotlivým faktúram a súpisom prác.
  3. Zhotoviteľ môže poveriť jeho vykonaním inú osobu. Pri vykonávaní diela inou osobou má Zhotoviteľ zodpovednosť, akoby dielo vykonával sám. Objednávateľ má právo vyjadrovať sa k navrhovaným subdodávateľom a v prípade, že s niektorým(-i) navrhovaným(-i) subdodávateľom (-mi) nesúhlasí, má právo to zaznačiť v Stavebnom denníku a Zhotoviteľ má povinnosť sa k takejto námietke vyjadriť kvalifikovaným spôsobom. Zhotoviteľ je povinný viesť zoznam subdodávateľov s presným určením vykonávaných prác. Zoznam subdodávateľov tvorí Prílohu č. 3 tejto Zmluvy. V zozname subdodávateľov sa uvádza podiel plnenia každého subdodávateľa zo zmluvnej ceny vo finančnom vyjadrení v EUR s DPH (celkovej ceny plnenia) a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „Zákon o RPVS“), musí byť subdodávateľ zapísaný v registri partnerov verejného sektora. Ak Zhotoviteľ bude dielo zhotovovať sám, prílohou č. 3 je čestné vyhlásenie Zhotoviteľa, že na realizáciu diela nevyužije subdodávateľov.
  4. Zhotoviteľ najneskôr v deň začatia prác /vykonávania diela/ určí zodpovedného a kompetentného zástupcu, ktorý bude trvalo riadiť práce na stavenisku.
  5. Zhotoviteľ je povinný pred nástupom na realizáciu prác podľa tejto Zmluvy zabezpečiť pre svojich pracovníkov absolvovanie vstupných školení a testov z PO a BOZP platných v Slovenskej republike, o čom predloží Objednávateľovi doklad, a to najneskôr v deň začatia prác. Zhotoviteľ v plnom rozsahu zodpovedá za bezpečnosť pri práci a bezpečnosť technických zariadení pri realizácii stavebných prác v súlade s ustanoveniami prísl. právnych predpisov.
  6. Zhotoviteľ môže stavbu zabezpečovať len prostredníctvom zamestnancov, resp. tretích osôb, ktorí majú požadovanú kvalifikáciu, ktorí vykonávajú potrebné práce podľa zmluvne dohodnutých podmienok a v primeranom čase.
  7. Zhotoviteľ predloží stavebnotechnickému dozoru Objednávateľa zoznam technikov, resp. zoznam pracovníkov, ktorí sa budú podieľať na realizácii tohto diela a zaväzuje sa, že uvedení pracovníci budú rešpektovať pokyny zástupcu Objednávateľa. V prípade nerešpektovania zástupcu Objednávateľa má stavebnotechnický dozor Objednávateľa právo zakázať vstup príslušným pracovníkom Zhotoviteľa na stavenisko a Zhotoviteľ je povinný tento zákaz rešpektovať.
  8. Stroje, zariadenia, konštrukcie a materiál (t.j. všetky veci, ktoré sú potrebné na vykonanie diela) dodá Zhotoviteľ na svoje náklady a nebezpečenstvo. Zhotoviteľ zabezpečí na svoje náklady ich dopravu a skladovanie vrátane presunu zo skladu na stavenisko (montážne pracovisko).
  9. Zhotoviteľom použité stavebné materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN a iných nadväzných predpisov aj vysoké estetické nároky určené projektom stavby/diela. Zhotoviteľ sa zaväzuje počas realizácie diela zabezpečovať kontrolné skúšky použitých materiálov ako aj stavebných častí diela podľa STN. Ak materiály, alebo stavebné časti pochádzajú od výrobcu, ktorý podlieha permanentnému dohľadu, alebo kontrole zodpovedajúcej štátnej skúšobne, Objednávateľ môže po dohode so Zhotoviteľom od skúšok upustiť za podmienky, že Zhotoviteľ predloží potvrdenie o kvalite priamo od výrobcu. Všetok materiál, časti, komponenty a zariadenia použité na stavbu diela budú (i) nové, (ii) takého typu a na taký účel, na ktorý majú byť používané podľa požiadaviek tejto Zmluvy, (iii) najlepšej kvality a stupňa medzi podobnými typmi, bez vád a chýb.
  10. Pri vykonávaní diela postupuje Zhotoviteľ samostatne, pričom je viazaný pokynmi Objednávateľa. Zhotoviteľ je povinný s odbornou starostlivosťou skúmať, či pokyny mu dané Objednávateľom sú vhodné k vykonaniu diela. V prípade, ak Zhotoviteľ bez zbytočného odkladu neupozorní Objednávateľa na nevhodnosť týchto pokynov, zodpovedá za vady diela, ktoré boli týmito pokynmi spôsobené. V prípade, ak bude Objednávateľ písomne trvať na svojich pokynoch napriek skutočnosti, že bol na dôvod ich nevhodnosti Zhotoviteľom upozornený, nezodpovedá Zhotoviteľ za vady diela priamo spôsobené nevhodnosťou týchto pokynov.
  11. Zhotoviteľ je povinný vynaložiť odbornú starostlivosť na zistenie skrytých prekážok*,* ktoré sa týkajú miesta, kde má byť dielo vykonávané. V prípade, že zistí takéto prekážky a tieto prekážky znemožňujú vykonanie diela riadnym spôsobom, je povinný bez akéhokoľvek odkladu na to upozorniť Objednávateľa a navrhnúť mu primeranú zmenu diela. V prípade, ak Zhotoviteľ porušil svoju povinnosť tieto prekážky zistiť, má Objednávateľ právo na náhradu škody, ktorá mu tým vznikla, inak nemá žiadna zo zmluvných strán na náhradu škody nárok. Ak Zhotoviteľ zistí na stavenisku také prekážky, ktoré mu bránia zhotoviť dielo riadne a včas, je povinný ihneď takéto prekážky oznámiť Objednávateľovi a ak sa nedajú odstrániť, navrhnúť Objednávateľovi iné vhodné riešenie.
  12. Zhotoviteľ poskytne zástupcom Objednávateľa úplný a nerušený prístup na Stavenisko a ku všetkej dokumentácii súvisiacej s realizáciou diela.
  13. Zhotoviteľ zodpovedá za čistotu a poriadok na mieste zhotovovania diela, Stavenisku a je povinný na vlastné náklady odstrániť odpady, ktoré vznikli v dôsledku jeho činnosti; doklad o naložení s odpadom je povinný odovzdať Objednávateľovi najneskôr pri odovzdaní diela. Zhotoviteľ sa zaväzuje všetku ním spôsobenú sutinu, odpadový a obalový materiál sám priebežne odstraňovať, minimálne raz za týždeň. Zhotoviteľ je povinný uvoľniť stavenisko v lehote uvedenej v preberacom protokole vyhotovenom najneskôr ku dňu splatnosti záverečnej faktúry .
  14. Stráženie stavby, vrátane svojich zariadení a materiálov si po dobu výstavby zabezpečuje Zhotoviteľ.
  15. Zodpovedný pracovník Zhotoviteľa poverený rozhodovaním o všetkých záležitostiach spojených s realizáciou diela, je povinný sa zúčastniť 1 x týždenne, a v prípade potreby i v kratšom intervale, kontrolnej porady o priebehu stavebných prác, ktorú zvolá stavebnotechnický dozor Objednávateľa.
  16. Zhotoviteľ počas trvania tejto zmluvy je povinný byť poistený pre prípad zodpovednosti za škodu spôsobenú Objednávateľovi, pričom výška poistného plnenia musí byť najmenej vo výške zmluvnej ceny (s DPH), alebo jej ekvivalent v cudzej mene s platnosťou počas celej doby trvania zmluvy. Zhotoviteľ je povinný predložiť Objednávateľovi kópiu zmluvy o poistení zodpovednosti za škodu pri podpise tejto zmluvy. Doklad musí byť predložený ako originál alebo úradne overená kópia.
  17. Na mieste vykonávania diela sa môžu zdržiavať len zamestnanci, alebo zmluvní partneri Zhotoviteľa uvedení v menovitom zozname osôb Zhotoviteľa, odovzdanom zástupcovi Objednávateľa pred začatím prác na diele a dosahujúci potrebnú odbornú spôsobilosť. Iné osoby môžu na miesto vykonávania diela vstupovať len so súhlasom Objednávateľa. Týmto nie je dotknuté právo vstupu na miesto vykonávania diela pre osoby uvedené v zmluve.
  18. Zhotoviteľ v celom rozsahu zodpovedá za škody, ktoré spôsobia jeho zamestnanci alebo zmluvní partneri na majetku alebo zdraví tretích osôb v mieste vykonávania diela, rovnako ako aj za škody na zdraví zamestnancov a jeho zmluvných partnerov spôsobených porušením BOZP a PO. Zamestnanci, alebo zmluvní partneri Zhotoviteľa sú povinní rešpektovať pokyny stavbyvedúceho Objednávateľa.
  19. Zhotoviteľ berie na vedomie, že počas zhotovovania diela sa môžu v mieste zhotovovania diela zdržiavať aj iní zhotovitelia a zaväzuje sa s nimi koordinovať svoj postup tak, aby nedochádzalo k zasahovaniu do povinnosti jednotlivých zhotovovateľov, obmedzovaní v práci a aby bolo dielo riadne zhotovené a odovzdané v dohodnutom termíne. Táto skutočnosť nemá vplyv na zmenu zmluvných podmienok. Ak dielo nebude zrealizované riadne a včas z dôvodov nezavinených zhotoviteľom, zhotoviteľ sa nedostáva do omeškania s realizáciou diela.

Zhotoviteľ sa týmto zaväzuje:

1. k súčinnosti a to okrem iného koordinovať práce s BVS, a.s. ktorá v časti Budovateľskej ulice položí časť budúceho nového vodovodného potrubie, a tiež so ZSDIS, a.s. ktoré vykoná prekládku vzdušného vedenia elektrického vedenia do zeme.
2. rozdeliť do dvoch etáp, prvá etapa bude nad križovatkou v strede cesty a druhá pod križovatkou.
3. Na povrchu pláne spevnených plôch je dosiahnuť Edef2 min. 45 MPa a pomer Edef2/ Edef1 < 2,5. Zhotoviteľ za účasti stavebného dozora Objednávateľa vykoná na testovacom ostrovčeku štrkodrviny 3x2m a následnom zhutnení možnosť dosiahnutia daného Edef2. Navážanie štrkodrvy na ostatnú plochu zrealizuje až po kladnom výsledku overenia nosnosti.

1. **Objednávateľ**
   1. si vyhradzuje právo vykonať previerky pri dokončení diela (ďalej len „previerky“) za účelom overenia riadneho ukončenia diela v súlade s podmienkami tejto Zmluvy. Ak dielo ako celok alebo akákoľvek jeho časť neprejde previerkami, potom bude Zhotoviteľ povinný promptne odstrániť všetky vady alebo iné nedostatky, v dôsledku ktorých dielo neprešlo previerkami a Objednávateľ môže odmietnuť prevziať dielo. Ak sa previerkami nezistí žiadna vada diela a dôjde kvôli vykonávaniu previerok diela Objednávateľom k odloženiu prevzatia diela, Zhotoviteľ nie je v omeškaní s odovzdaním diela.
   2. Objednávateľ je oprávnený kedykoľvek vykonať kontrolu vykonávania diela. V prípade, ak Objednávateľ zistí, že Zhotoviteľ pri vykonávaní diela porušuje svoje povinnosti, je Zhotoviteľ povinný bez akéhokoľvek odkladu odstrániť závady (chyby, nedostatky, nedorobky a pod.) na diele a vykonávať ďalej dielo riadne. Ak tak Zhotoviteľ neurobí do 7 pracovných dní, má Objednávateľ právo od Zmluvy odstúpiť.
   3. Objednávateľ je oprávnený podať námietky proti pracovníkom Zhotoviteľa, s ktorých prácou nie je spokojný.
   4. Stavebnotechnický dozor Objednávateľa, resp. iné Objednávateľom poverené osoby sú oprávnené dať pracovníkom Zhotoviteľa príkaz prerušiť prácu, ak je ohrozená bezpečnosť uskutočňovanej stavby/diela, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody a zodpovedný pracovník Zhotoviteľa nie je dosiahnuteľný.
   5. V prípade nerešpektovania pokynov daných objednávateľom zhotoviteľovi má Objednávateľ právo zakázať vstup príslušným zamestnancom, alebo zmluvným partnerom zhotoviteľa na miesto zhotovovania diela a Zhotoviteľ je povinný takýchto zamestnancov alebo zmluvných partnerov bez meškania nahradiť.

**Čl. XII - Životné prostredie**

**1.** Pre účely platnej legislatívy v oblasti životného prostredia sa predpokladá, že Zhotoviteľ kontroluje a spravuje stavenisko.

**2.** Za účelom vyhnutia sa akýmkoľvek pochybnostiam, Zhotoviteľ je zodpovedný za akékoľvek nedostatky z hľadiska predpisov životného prostredia, ktoré sa týkajú diela, staveniska a jeho okolia, a to tak počas vykonávania diela ako aj po jeho ukončení, ak nedostatky zapríčinil.

**Čl. XIII- Záručná doba zodpovednosť za vady a finančná zábezpeka**

#### 

1. Zhotoviteľ bude pri realizácii diela postupovať s odbornou starostlivosťou čo najšetrnejšie, najmä tak, aby nedošlo k poškodeniu podkladných vrstiev existujúcej stavby. Prípadné škody vzniknuté z tohto dôvodu budú opravené Zhotoviteľom na jeho náklady bezodkladne, najneskôr však v lehote 10 dní od ich zapríčinenia.
2. Zhotoviteľ ručí za to, že dielo bude mať v dobe jeho odovzdania / prevzatia zmluvne dohodnuté vlastnosti, že zodpovedá technickým normám a predpisom, že počas záručnej doby bude mať dielo vlastnosti dohodnuté v tejto zmluve, a že nemá nedostatky, ktoré by rušili alebo znižovali hodnotu a schopnosť jeho používania k obvyklým alebo v Zmluve predpokladaným účelom.
3. Záručná doba na dielo je **24** **mesiacov** a začína plynúť od protokolárneho prevzatia zhotoveného diela.
4. Počas trvania tejto Zmluvy a počas záručnej doby odstráni Zhotoviteľ na žiadosť Objednávateľa akékoľvek vytknuté vady diela, resp. chyby na diele, a to aj v prípade, ak dielo ešte nebude prevzaté, prípadne ukončené. Uvedené dojednanie sa vzťahuje na práce, alebo materiál potrebný na odstránenie vád, nedostatkov alebo opomenutia pri prácach (vrátane chýb, zanedbania alebo nedodržania zákonných požiadaviek, nariadení alebo povolení v dôsledku nedostatočne vykonaného dozoru). Všetky zákonné nároky Objednávateľa z vád diela, zostávajú nedotknuté dojednaním v predchádzajúcej vete.
5. Na žiadosť Objednávateľa je Zhotoviteľ povinný bez zbytočného odkladu vady svojej dodávky odstrániť, i keď neuznáva, že za vady zodpovedá. V sporných prípadoch nesie náklady až do rozhodnutia o reklamácii Zhotoviteľ.

**6.**  Oznámenie vád (reklamácia) musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis, ako sa vada prejavuje. Skryté vady, t.j. vady, ktoré Objednávateľ nemohol zistiť pri prevzatí diela a vyskytnú sa v záručnej dobe, Objednávateľ je povinný ich reklamovať u Zhotoviteľa písomne.

**7.** Zhotoviteľ sa zaväzuje odstraňovať všetky vady zo záruky bezodkladne max. 48 hodín od doručenia písomného oznámenia Objednávateľom. Zmluvné strany sa môžu v odôvodnených prípadoch dohodnúť aj na inej lehote, potrebnej na odstránenie vád. Havarijné stavy je povinný Zhotoviteľ odstrániť obratom po ich nahlásení Objednávateľom. Právo určenia, či ide o vadu, alebo havarijný stav, má Objednávateľ.

**8.** V prípade výskytu akýchkoľvek vád diela má Objednávateľ právo zvoliť si z nasledujúcich nárokov:

a) požadovať primeranú zľavu z ceny za dielo;

b) požadovať bezplatné prevedenie opravy diela, resp. dodanie chýbajúcich častí, výmeny častí diela a pod.;

c) odstúpiť od Zmluvy;

d) iné práva podľa zákona, resp. podľa tejto Zmluvy;

Objednávateľ prednostne uplatní nárok a), alebo b), pokiaľ to bude pre neho účelné.

Uplatnením si niektorých z vyššie uvedených nárokov nezaniká právo Objednávateľa na náhradu škody, ktorá mu v súvislosti s vadou diela vznikla.

**9.**  Zhotoviteľ je povinný do 5 pracovných dní od písomného vyzvania Objednávateľa, najneskôr však do odovzdania staveniska zriadiť výkonovú záruku vo výške 7% z ceny diela s DPH pre prípad, že Zhotoviteľ nebude plniť svoje povinnosti podľa zmluvy a Objednávateľovi voči nemu vznikne akákoľvek pohľadávka. Výkonovú záruku podľa tejto zmluvy je Objednávateľ oprávnený zadržať za účelom zabezpečenia záväzku Zhotoviteľa na riadne a včasné plnenie predmetu tejto zmluvy. Výkonovú záruku Zhotoviteľ zriadi:

9.1 zložením na bankový účet Objednávateľa uvedený v záhlaví Zmluvy príslušnej finančnej sumy alebo

9.2 zriadením bankovej záruky v prospech Objednávateľa v stanovenej výške. Takto poskytnutá banková záruka musí byť zriadená na celú dobu trvania vykonávania Diela, pričom účelom jej zriadenia je finančné krytie prípadných sankčných nárokov Objednávateľa voči Zhotoviteľovi, ktoré vzniknú v dôsledku nesplnenia jeho zmluvných povinností ako Zhotoviteľa.

Zmluvné strany sa dohodli, že Objednávateľ je jednostranne oprávnený uspokojiť si zápočtom výkonovej záruky svoje nároky z vád diela, nároky na zmluvnú pokutu, náhradu škody, dodatočné náklady a straty Objednávateľa plynúce a náklady vzniknuté Objednávateľovi v dôsledku odstúpenia od tejto zmluvy. Objednávateľ sa zaväzuje vrátiť Zhotoviteľovi výkonovú záruku do 30 kalendárnych dní od podpisu protokolu o odovzdaní a prevzatí diela podľa tejto zmluvy.

**Čl. XIV – Doručovanie**

1. Akékoľvek oznámenie alebo iný dokument, ktorý má byť doručený podľa tejto Zmluvy, ak táto Zmluva neustanovuje inak, bude vyhotovený písomne a môže byť doručený osobne, alebo doporučenou poštou s doručenkou, na adresu, uvedenú v záhlaví tejto Zmluvy alebo na inú adresu, oznámenú písomne druhej zmluvnej strane v súlade s týmto článkom.
2. Akékoľvek oznámenie alebo iný dokument bude považovaný za doručený, ak sa nepreukáže niečo iné:

* pri osobnom doručení v okamihu doručenia,
* pri odoslaní doporučenou poštou s doručenkou v deň, ktorý je uvedený na doručenke ako deň doručenia, prípadne v deň, keď sa zásielka vráti ako nedoručená.

#### **Čl. XV – Predčasné ukončenie Zmluvy, Odstúpenie od Zmluvy**

**1.** Táto Zmluva môže byť predčasne ukončená z nasledujúcich dôvodov:

* odstúpením od Zmluvy,
* písomnou dohodou zmluvných strán ;

inak Zmluva končí splnením všetkých záväzkov podľa Zmluvy stranami.

**2.** Každá zo zmluvných strán má právo od Zmluvy *odstúpiť* v prípade, ak tak určuje táto Zmluva, alebo pri podstatnom porušení Zmluvy a to písomným oznámením druhej strane o odstúpení od Zmluvy, v prípade výskytu ktorejkoľvek zo skutočností oprávňujúcej príslušnú stranu na odstúpenie od Zmluvy.

**2.1.** Odstúpením od Zmluvy zanikajú všetky práva a povinnosti zmluvných strán vyplývajúce z tejto Zmluvy, od momentu odstúpenia, okrem nárokov na náhradu škody, nárokov na zmluvné alebo zákonné sankcie a nárokov vyplývajúcich z ustanovení o poskytovaní záruky a zodpovednosti za vady tej časti diela, ktorá bola do odstúpenia zrealizovaná. Účinky odstúpenia od Zmluvy nastanú ku dňu doručenia oznámenia o odstúpení druhej zmluvnej strane.

**2. 2.** Za podstatné porušenie Zmluvy sa považuje:

1. Omeškanie Zhotoviteľa s časovým harmonogramom o viac ako 14 dní;
2. Nezačatie prác na stavbe v dohodnutom termíne;
3. Omeškanie Zhotoviteľa s odovzdaním diela o viac ako 30 dní;
4. Ak Zhotoviteľ bude vykonávať stavebné práce v rozpore s podmienkami dohodnutými v Zmluve alebo technologickými postupmi určenými platnými normami;
5. Ak je dielo vykonané v rozpore s PD, Zmenami PD a/alebo výkazom výmer a ide o neodstrániteľnú vadu;
6. Ak Zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia diela, pre okolnosti na jeho strane, nebude dodržaný;
7. Ak Objednávateľ neposkytne spolupôsobenie dohodnuté v tejto Zmluve pri zhotovovaní diela a toto nesplnenie zmarí u Zhotoviteľa možnosť vykonať dielo;
8. Ak Objednávateľ v rozpore s touto Zmluvou do 30 dní neprevezme ponúknuté a riadne dokončené dielo Zhotoviteľom, alebo ani neurobí opatrenia nasvedčujúce ochote Objednávateľa dielo prevziať;
9. Ak táto Zmluva spája s určitým porušením Zmluvy, právo tej – ktorej strany od Zmluvy odstúpiť;
10. Zistenie porušenia povinností Zhotoviteľa majúcich za následok nesprávne zhotovovanie diela počas realizácie diela (t. j. výskyt väčšieho počtu nedostatkov diela /aspoň 3/, resp. výskyt podstatných vád diela, ktoré Zhotoviteľ neodstráni v primeranej lehote napriek upozorneniu stavebného dozoru);
11. Omeškanie Objednávateľa s platením oprávnene vystavených faktúr o viac ako 30 dní;
12. Vyhlásenie konkurzu na majetok Zhotoviteľa;
13. Ak Zhotoviteľ použije iné materiály ako tie, ktorých použitie nebolo odsúhlasené stavebno-technickým dozorom, Objednávateľom,
14. Zhotoviteľ nepoistí dielo podľa podmienok dohodnutých v tejto Zmluve, prípadne neplatí dohodnuté poistné;
15. Ak počas realizácie diela dôjde k poškodeniu diela alebo jeho časti, k poškodeniu alebo strate materiálov alebo technologického zariadenia a Zhotoviteľ ich nenahradí na vlastné náklady a nezabezpečí, aby dielo vyhovovalo podmienkam tejto Zmluvy;
16. Ak Zhotoviteľ bez súhlasu Objednávateľa postúpi práva a záväzky zo tejto Zmluvy na tretiu osobu;
17. Vykonanie akejkoľvek zmeny diela bez súhlasu Objednávateľa;
18. Preukázané porušenie právnych predpisov SR v rámci realizácie diela súvisiacich s činnosťou Zhotoviteľa;
19. Poskytnutie nepravdivých alebo zavádzajúcich informácií, resp. neposkytnutie informácií v súlade s podmienkami tejto Zmluvy zo strany Zhotoviteľa.
20. Zhotoviteľ nezloží výkonovú záruku v lehote a spôsobom podľa bodu 9 článku XIII tejto Zmluvy.

**2.3.** Účinky odstúpenia od Zmluvy sú nasledujúce:

1. práva a povinnosti strán vzniknuté do okamihu nadobudnutia účinnosti odstúpenia od Zmluvy naďalej trvajú;
2. ďalšie práva a povinnosti strán už nevznikajú a
3. všetky zabezpečovacie prostriedky poskytnuté Zhotoviteľom Objednávateľovi na základe tejto Zmluvy trvajú až do splnenia všetkých povinností Zhotoviteľa zo Zmluvy.

**3.** Po predčasnom ukončení Zmluvy je Zhotoviteľ povinný vyhotoviť „finančné vysporiadanie“ tejto Zmluvy. Finančné vysporiadanie sa stanoví vo výške pohľadávok, na ktoré majú strany nárok. Práce a dodávky realizované ku dňu odstúpenia od Zmluvy sa vyúčtujú podľa zmluvných cien v preukázateľnom rozsahu.

**4.** V prípade odstúpenia Objednávateľa od tejto Zmluvy má Objednávateľ v dôsledku podstatného porušenia tejto Zmluvy nárok na zaplatenie zmluvnej pokuty vo výške 5 % z ceny diela s DPH. Zaplatením zmluvnej pokuty nie je dotknutý nárok na náhradu škody.

**5.** V prípade odstúpenia od Zmluvy je Zhotoviteľ povinný v lehote 7 dní od doručenia oznámenia o odstúpení od Zmluvy uvoľniť dielo pre Objednávateľa a po uplynutí tejto lehoty sa nesmie zdržiavať na pozemku a diele Objednávateľa. V tejto lehote je taktiež povinný dodržať všetky ustanovenia tejto Zmluvy týkajúce sa staveniska.

#### **Čl. XVI - Sankcie**

**1.** V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):

* + - 1. v prípade **omeškania Zhotoviteľa s odovzdaním Diela** v Lehote plnenia má Objednávateľ nárok na zaplatenie zmluvnej pokuty vo výške 0,2 % z celkovej ceny diela s DPH, a to za každý aj začatý deň omeškania;
      2. v prípade **omeškania Zhotoviteľa s odstránením vád** diela podľa článku XIII tejto Zmluvy má Objednávateľ nárok na zaplatenie zmluvnej pokuty vo výške 700,- EUR (slovom: sedemsto euro) a to za každý aj začatý kalendárny deň omeškania;
      3. v prípade, ak Zhotoviteľ nezrealizoval dielo v súlade s PD, Zmenami PD a/alebo výkazom výmer a ide **o neodstrániteľnú vadu**, má Objednávateľ nárok na zaplatenie zmluvnej pokuty vo výške 80 000,- EUR (slovom: osemdesiattisíc euro);

2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania v súlade s § 369 ods. 2 Obchodného zákonníka za každý aj začatý deň omeškania.

3. Zaplatením zmluvnej pokuty na základe tejto zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej zmluvnej strany, ktorá jej vznikne v súvislosti s porušením tejto zmluvy v plnej výške, vzhľadom k tomu sa zmluvná pokuta nezapočítava s  náhradu škody a výška škody nie je limitovaná výškou zmluvnej pokuty.

4. Splatnosť faktúry za zmluvnú pokutu vystavenej podľa tohto článku zmluvy je sedem (7) kalendárnych dní.

**Čl. XVII - Obchodné tajomstvo a povinnosť mlčanlivosti**

**1.** Zhotoviteľ sa zaväzuje zachovávať obchodné tajomstvo a povinnosť mlčanlivosti o všetkých obchodných a technických informáciách, ktoré mu poskytne Objednávateľ, alebo o ktorých sa inak dozvie pri zhotovovaní diela alebo v súvislosti s touto Zmluvou a tieto informácie nepoužiť na iné účely než pre plnenie tejto Zmluvy. Táto povinnosť platí aj po zhotovení a odovzdaní diela alebo po zániku platnosti tejto Zmluvy.

**2.** Subdodávateľom môže Zhotoviteľ poskytnúť informácie len v nevyhnutnom rozsahu.

#### **Čl. XVIII - Záverečné ustanovenia**

**1.** Táto Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke Objednávateľa [www.marianka.sk](http://www.marianka.sk).

**2.** Všetky právne vzťahy, ktoré sú založené touto Zmluvou sa riadia výlučne slovenským právnym poriadkom. Pokiaľ nie je v tejto Zmluve uvedené inak, spravujú sa práva a povinnosti zmluvných strán podľa príslušných ustanovení slovenského Obchodného zákonníka č. 513/1991 Zb. v platnom znení a ďalšími slovenskými všeobecne záväznými právnymi predpismi.

**3.** Ak ktorékoľvek ustanovenie Zmluvy je alebo sa stane neplatným či nevykonateľným, jeho neplatnosť alebo nevykonateľnosť neohrozí platnosť ktoréhokoľvek iného ustanovenia Zmluvy. Strany súhlasia s tím, že vykonajú všetky kroky potrebné k dosiahnutiu rovnakého výsledku, ktorý zamýšľalo neplatné alebo nevykonateľné ustanovenie.

**4.** Táto Zmluva je vyhotovená v dvoch vyhotoveniach, z ktorých jedno vyhotovenie obdrží Objednávateľ a jedno vyhotovenie obdrží Zhotoviteľ.

**5.** Všetky podmienky, ustanovenia a povinnosti vyplývajúce zo Zmluvy a jej príloh sú pre strany i ich prípadných zákonných nástupcov záväzné.

**6.** Zmluvné strany na znak súhlasu s obsahom tejto Zmluvy ako prejav ich slobodnej a vážnej vôle, túto vlastnoručne podpisujú.

### V Marianke, dňa .................. V .............................., dňa ..................

**Objednávateľ: Zhotoviteľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Dušan Statelov

s t a r o s t a

Prílohy zmluvy:

1. Príloha č. 1 - Projektová dokumentácia k stavbe
2. Príloha č. 2 - Výkaz výmer
3. Príloha č. 3 – Zoznam subdodávateľov / čestné vyhlásenie
4. Vytýčenia sietí prevádzkovateľov BVS, Energotel, Global Energy, Heizer Optik, Slovanet, SPP, Telekom